രവീഷ് കുമാർ

Category:Articles with hCards

ഇന്ത്യയിലെ ഒരു മാധ്യമ പ്രവർത്തകനും എഴുത്തുകാരനുമാണ് രവീഷ് കുമാർ (ജനനം 5 ഡിസംബർ 1974). എൻഡിടിവി ഇന്ത്യയുടെ സീനിയർ എക്സിക്യൂട്ടീവ് എഡിറ്ററാണ് അദ്ദേഹം. പ്രൈം ടൈം, ഹം ലോഗ്, രവീഷ് കി റിപ്പോർട്ട്, ദേശ് കി ബാത്ത് തുടങ്ങിയ പരിപാടികൾ ചാനലിൽ രവീഷ് കുമാർ നടത്തിവരുന്നുRavish Ki Report.

ജേണലിസ്റ്റ് ഓഫ് ദ ഇയർ എന്ന നിലക്ക് രണ്ട് തവണ രാം നാഥ് ഗോയങ്കെ അവാർഡ് ലഭിച്ച രവീഷ് കുമാറിന് 2019-ൽ റാമോൺ മഗ്സസെ അവാർഡ് ലഭിച്ചു. ഈ അവാർഡ് ലഭിക്കുന്ന ഇന്ത്യയിൽ നിന്നുള്ള അഞ്ചാമത്തെ മാധ്യമ പ്രവർത്തകനാണ് രവീഷ് കുമാർ.
 ജീവിതരേഖ 
ബീഹാറിലെ ഈസ്റ്റ് ചമ്പാരൺ ജില്ലയിലെ ജിത്വർപൂരിൽ 1974 ഡിസംബർ 5-നാണ് ബലിറാം പാണ്ഡേ ദമ്പതികളുടെ മകനായി രവീഷ് കുമാർ ജനിക്കുന്നത്. പട്നയിലെ ലയോള ഹൈസ്കൂളിൽ നിന്ന് ദൽഹി യൂണിവേഴ്സിറ്റിക്ക് കീഴിലെ ദേശ്ബന്ധു കോളേജിലെത്തിയ അദ്ദേഹം അവിടെ നിന്ന് ബിരുദം കരസ്ഥമാക്കി. തുടർന്ന് ഹിന്ദി മാധ്യമപ്രവർത്തനത്തിൽ ബിരുദാനന്തര ഡിപ്ലോമ കരസ്ഥമാക്കി. 
പകരം=Ravish Kumar delivering a lecture in New Delhi|ലഘുചിത്രം|250x250ബിന്ദു| ചിക്കാഗോ യൂണിവേഴ്സിറ്റി നടത്തിയ ജേണലിസം വാരം പരിപാടിയിൽ
രമൺ മാഗ്സസെ അവാർഡ് (2019) ഉൾപ്പെടെ മാധ്യമപ്രവർത്തനത്തിനുള്ള നിരവധി അവാർഡുകൾ രവീഷ് കുമാറിന് ലഭിച്ചിട്ടുണ്ട്. 2013-ലും 2017-ലും മികച്ച ഹിന്ദി മാധ്യമപ്രവർത്തകനായി രവീഷിനെ രാം നാഥ് ഗോയെങ്കെ അവാർഡ് കമ്മറ്റി തെരഞ്ഞെടുത്തിരുന്നു. ഗൗരി ലങ്കേഷ് അവാർഡ്, കുൽദീപ് നയ്യാർ അവാർഡ് (2017), ഗണേഷ് ശങ്കർ വിദ്യാർത്ഥി അവാർഡ് (രണ്ട് പ്രാവശ്യം- 2010-ലും 2014-ലും) തുടങ്ങിയവ ഉദാഹരണം. ദ ഇന്ത്യൻ എക്സ്പ്രെസ്സ് തയ്യാറാക്കിയ 100 മോസ്റ്റ് ഇൻഫ്ലുവെൻഷ്യൽ ഇന്ത്യൻസ് (2016) എന്ന പട്ടികയിൽ രവീഷ് കുമാർ ഉൾപ്പെടുന്നുണ്ട്. മുംബൈ പ്രെസ്സ് ക്ലബ്, രവീഷ് കുമാറിനെ ജേണലിസ്റ്റ് ഓഫ് ദ ഇയർ ആയി പ്രഖ്യാപിച്ചിരുന്നു.

ഡൽഹി യൂണിവേഴ്സിറ്റിയിലെ ലേഡി ശ്രീറാം കോളേജിൽ ചരിത്രാധ്യാപികയായ നയന ദാസ് ഗുപ്തയെയാണ് കുമാർ വിവാഹം കഴിച്ചത്. അദ്ദേഹത്തിന് രണ്ട് പെൺമക്കളുണ്ട്. ജ്യേഷ്ടസഹോദരനായ ബ്രജേഷ് കുമാർ പാണ്ഡെ ബീഹാറിലെ കോൺഗ്രസ് നേതാവാണ്. 

വധഭീഷണികളടക്കം നിരവധി ഭീഷണികൾ രവീഷ് കുമാറിന്റെ മാധ്യമ പ്രവർത്തനത്തിനിടെ ഉണ്ടായിട്ടുണ്ട്.

ഒന്നിലധികം ഹാസ്യ പരിപാടികളിൽ രവീഷ് കുമാറിന്റെ അവതരണ രീതിയെ അനുകരിച്ച് കൊണ്ട് വന്നിരുന്നു. 
 രചനകൾ 
 ദ ഫ്രീ വോയ്സ്: ഓൺ ഡെമോക്രസി, കൾച്ചർ ആൻഡ് ദ നേഷൻ
 ബോൽനാ ഹി ഹെ: ലോക്തന്ത്ര, സംസ്കൃതി ഔർ രാഷ്ട്ര കെ ബാരെ മേ 
 ഇഷ്ഖ് മെ ഷഹർ ഹോന 
 ദിഖാതെ രഹീ ഹെ
 രവീഷ്പൻതി (ഹിന്ദിയിൽ)
 അവലംബം 

വർഗ്ഗം:1974-ൽ ജനിച്ചവർ
വർഗ്ഗം:മാഗ്സസെ പുരസ്കാരം ലഭിച്ചവർ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ജീവിച്ചിരിക്കുന്നവർ